De unge historikere havde inviteret på kaffe, familiealbum og fri tale fra hukommelsen for at få folk fra Hjørring til at genkalde sig byens liv i det frigjorte årti, tresserne. - Vi havde sidste skrig på og fik lov til at feste, bare vi stod op og passede vores arbejde. Først på aftenen gik vi på Hotel Landmanden, og senere festede vi videre på 52, et fagforeningshus, siger Birgit Poulsen, der var kommet til det historiske museum for at fortælle om livet i Hjørring i starten af tresserne. Tresserne er specielt udvalgt til efterårets udstilling. - Det var jo en brydningstid - en meget spændende tid, siger Lise Jørgensen, historiker på Vendsyssel Historiske Museum.

Opsummering:
Ungdomsoprør var der ikke så meget af, men der var gang i festerne. Vendsyssel Historiske Museum inviterede i dag byens borgere til en snak for at få kortlagt tresserne i Hjørring - og i efteråret kommer så en udstilling om emnet.